2018. gada 21. februārī Rīkojums Nr. 66

Rīgā (prot. Nr. 11 33. §)

**Par Apvienoto Nāciju Organizācijas Bērnu tiesību komitejas**

**noslēguma apsvērumos Latvijai izteikto rekomendāciju izpildes plānu 2018. gadam**

1. Apstiprināt Apvienoto Nāciju Organizācijas Bērnu tiesību komitejas noslēguma apsvērumos Latvijai izteikto rekomendāciju izpildes plānu 2018. gadam (turpmāk – plāns).
2. Noteikt Labklājības ministriju par atbildīgo institūciju plāna īstenošanā.
3. Labklājības ministrijai, iesniedzot Ministru kabinetā informatīvo ziņojumu "Pārskats par bērnu stāvokli Latvijā 2018. gadā", iekļaut tajā informāciju par plāna izpildi.
4. Lai paplašinātu to personu loku, kurām izmaksājama valsts kompensācija, jo tās atzītas par cietušajām noziedzīgos nodarījumos, kas izdarīti aiz neuzmanības, jautājumu par Tieslietu ministrijai (Juridiskās palīdzības administrācijai) nepieciešamo papildu finansējumu 2019. gadā un turpmāk katru gadu 56 206 *euro* apmērā, kā arī valsts kompensācijas apmēra paaugstināšanai 2019. gadā un turpmāk katru gadu 624 150 *euro* apmērā izskatīt Ministru kabinetā kopā ar visu ministriju un citu centrālo valsts iestāžu priekšlikumiem prioritārajiem pasākumiem likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas un izskatīšanas procesā atbilstoši valsts budžeta finansiālajām iespējām.

Ministru prezidents,

veselības ministra

pienākumu izpildītājs Māris Kučinskis

Labklājības ministrs Jānis Reirs